Permiti mi hiba bo bek den tempo. 
Nun periodo unda cu bida di nos hendenan 


A wordo determina, calcula y balora na gulden. 


Bida y libertad na 1863 
A wordo balora na 200 gulden pa persona 
Ki straño e brisa ta sinti: libertad ta mara na condicion 


Ata, esnan libera a ricibi un fam: pero e tin cu varia di e shon. 


No pinta tur mescos 
Cada un tin un storia propio 
Cada detaye, cada bida 
For di diferente angulo, diferente perspectiva: conta 


Bida nunca cu un solo cuashi por wordo pinta 
Sclavitud na Aruba tabata unico 
Nos tabata tur mescla: shon, catibo y indjan. 


Lasonan forma, kibra y ahusta 


Fam entre sanger a varia 
Matrimonio entre catibo y doño a tuma luga; 
Un enlace basa riba amor? 


Of motiva pa beneficio economico? 


Sara Leon, un catibo libera 

Ta casa cu shon di su mama 

Mama ta bira esclavo di yiu 
Shon di hende tabatin otro nificacion 

Par di nos prome cu ‘63 
Por medio di manumision 
A fluit e melodia di libertad 


Bida su rumbo a cambia. 


Mi no por keda sin menciona 
Cu casonan di maltrato 


Tambe a tuma luga 


Juan Cristoba 
Un criatura di 10 aña, na plantacion Moko 


TI sota di cabuya riba su curpa a keda marca 


Na su curason y lomba bo por a encontra 
Rasgo di maltrato bieu 
Su cabes, nek y mannan tur herida 
Su bil y pia: tur cicatrisa 


Sanger a wordo derama 


Apesar di su tormenta 
Cu 14 aña, Juan ta rebeldia y for di su shon ta huy bay 
Su castigo tabata: 8 dia, 8 anochi den Forti cera 


Asina mes, e no a kibra; el a sigui persevera. 


Na Aruba tambe nos a anhela libertad 


Resistencia pasivo di nos alma a brota. 


Djan Everon 
Na bos halto a declara 
Y contra polis a lanta y na pastor indica 


Den mi cas, Dios mes no tin nada di bisa. 

Virginia Dementricia 
Rebelde cu a desafia su shon van der Biest 
Kibra regla, huy, horta y bisti paña di e shon su casa 


Ni 14 soťi cabuya na Forti por a kibra su spiriti resilencia. 


Florencio Theodoor, subrino di Virginia 
Cu 5 aña mun plantacion a pisa rib'e suela di libertad 
Mane Virginia, Florencio tambe a persevera 


Fam Bikker a bira Becker: bisawelo di mi tata e ta. 


Bicento Marten, a pasa door di benta bou man 
Catibo di shon Romero y despues van der Biest e tabata 
E unico criado di bestia na Boedoei 
A fluit e melodia di libertad cu 28 aña di edad 


Famia band! mama, e ta 
Ami tambe ta descendiente di catibo 


Tin hopi prueba di resilencia, rebeldia y determinacion 
Tin hopi archivo cu ta ilustra e pleki shinishi di sclavitud 
Pero, na fin di dia, Aruba semper a sa di progresa 
Hopi descendiente a prospera: Dun Dun Ecury y Dada Picus 


ta djis algun pa menciona 


1 juli 1863 na Aruba, un etapa nobo a cuminsa 
E brisa di nos isla mes a guia nos ancestronan pa persevera 
Apesar di turbulencia, obstaculo y reto enfrenta 


Nan a y te ainda nos ta: surpasa. 


Marilis L.M Becker 
1 juli 2023 

